
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL BŪTINŲJŲ SAVIVALDYBIŲ IR MOKYKLŲ, VYKDANČIŲ BENDROJO UGDYMO PROGRAMAS, ŠVIETIMO STEBĖSENOS RODIKLIŲ PATVIRTINIMO

2021 m. gruodžio 27 d. Nr. V-2308 
Vilnius

Įgyvendindama Aštuonioliktosios Lietuvos Respublikos Vyriausybės programos nuostatų įgyvendinimo plano, patvirtinto Lietuvos Respublikos Vyriausybės 2021 m. kovo 10 d. nutarimu Nr. 155  „Dėl Aštuonioliktosios Lietuvos Respublikos Vyriausybės programos nuostatų įgyvendinimo plano patvirtinimo“, 1.2.1 veiksmą: 
1. T v i r t i n u pridedamus:  
1.1. Būtinuosius savivaldybių švietimo stebėsenos rodiklius;  
1.2. Būtinuosius mokyklų, vykdančių bendrojo ugdymo programas, švietimo stebėsenos rodiklius. 
2. P a v e d u Nacionalinei švietimo agentūrai parengti: 
2.1. viešai prieinamas mokyklų, vykdančių bendrojo ugdymo programas, informacines korteles, atsižvelgus į šio įsakymo 1.2 papunkčiu patvirtintus Būtinuosius mokyklų, vykdančių bendrojo ugdymo programas, švietimo stebėsenos rodiklius iki 2022 m. rugpjūčio 31 d.; 
2.2. šio įsakymo 1 punktu patvirtintų būtinųjų savivaldybių ir mokyklų, vykdančių bendrojo ugdymo programas, švietimo stebėsenos rodiklių aprašų projektus ir pateikti juos Lietuvos Respublikos švietimo, mokslo ir sporto ministrui per 20 darbo dienų nuo šio įsakymo įsigaliojimo. 
3. R e k o m e n d u o j u: 
3.1. savivaldybėms šio įsakymo 1.1 papunkčiu patvirtintus Būtinuosius savivaldybių švietimo stebėsenos rodiklius įtraukti į savivaldybės švietimo stebėsenos rodiklių sąrašus ir taikyti juos vykdant švietimo stebėseną bei rengiant savivaldybės švietimo pažangos ataskaitas; 
3.2. mokykloms šio įsakymo 1.2 papunkčiu patvirtintus Būtinuosius mokyklų, vykdančių bendrojo ugdymo programas, švietimo stebėsenos rodiklius įtraukti į mokyklos švietimo stebėsenos rodiklių sąrašus ir taikyti juos stebint mokyklų veiklos kokybę. 





Švietimo, mokslo ir sporto ministrė				Jurgita Šiugždinienė

PATVIRTINTA
Lietuvos Respublikos 
švietimo, mokslo ir sporto ministro
2021 m. gruodžio  27 d. įsakymu Nr. V-2308

BŪTINIEJI SAVIVALDYBIŲ ŠVIETIMO STEBĖSENOS RODIKLIAI

	Eil. Nr.
	Rodiklio (subrodiklio) pavadinimas
	Matavimo vienetai

	
	
	

	
1.
	
Ikimokykliniame ir priešmokykliniame ugdyme dalyvaujančių 3–5 metų vaikų dalis
	
Procentai

	
1.1.
	
Savivaldybės mokyklose ugdomų 3–5 metų vaikų, kurių deklaruota gyvenamoji vieta yra kitoje savivaldybėje, dalis
	
Procentai

	
1.2.
	
Savivaldybės 3–5 metų vaikų, ugdomų ne savivaldybės mokyklose, dalis
	
Procentai

	
2.
	
Mokinių, turinčių specialiųjų ugdymosi poreikių*, ugdomų integruotai bendrosios paskirties mokyklose, dalis
	
Procentai

	
2.1.
	
Negalią turinčių mokinių dalis nuo mokinių, turinčių specialiųjų ugdymosi poreikių*, ugdomų integruotai bendrosios paskirties mokyklose 
	
Procentai

	
3.
	
Švietimo pagalbą gaunančių mokinių dalis**
	
Procentai

	
4.
	
Neformaliojo švietimo veikloje dalyvaujančių mokinių dalis
	
Procentai

	
5.
	
Bendrojo ugdymo mokyklų 1–8 klasių komplektų, kurie yra jungtiniai, dalis***
	
Procentai

	
6.
	
Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis***
	
Procentai

	
7.
	
Naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis***
	
Procentai

	
8.
	
Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis***
	
Procentai

	
9.
	
Vienai sąlyginei mokytojo pareigybei tenkančių mokinių skaičius bendrojo ugdymo mokyklose
	
Skaičius

	
10.
	
Jaunesnių nei 50 metų bei 50 metų ir vyresnio amžiaus mokytojų skaičiaus santykis
	
Skaičius

	
11.
	
Daugiau kaip 2 metų pedagoginio darbo stažą turinčių darbuotojų dalis 
	
Procentai

	
12.
	
Švietimo įstaigų, kuriose nėra nuolatinio vadovo daugiau kaip 12 mėnesių, dalis nuo bendro švietimo įstaigų skaičiaus
	
Procentai

	
13.
	
Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (lietuvių kalba, matematika)
	
Procentai

	
14.
	
Tris ir daugiau valstybinių brandos egzaminų išlaikiusių abiturientų dalis
	
Procentai


Pastabos:
1.* Išskyrus atsirandančius dėl išskirtinių gabumų.
2. ** Skaičiuojama nuo visų mokinių, kuriems nustatytas švietimo pagalbos poreikis, skaičiaus.
3. *** Neįskaičiuojamos specialiosios klasės / grupės.
Būtinųjų savivaldybės švietimo stebėsenos rodiklių duomenų šaltinis – Švietimo valdymo informacinė sistema.

______________________________



Lietuvos Respublikos 
švietimo, mokslo ir sporto ministro
2021 m. gruodžio 27 d. įsakymu Nr. V-2308

BŪTINIEJI MOKYKLŲ, VYKDANČIŲ BENDROJO UGDYMO PROGRAMAS, ŠVIETIMO STEBĖSENOS RODIKLIAI

	
Eil. Nr.
	
Rodiklio pavadinimas
	
Matavimo vienetai

	
1.
	
Pedagoginių darbuotojų pasiskirstymas pagal pedagoginio darbo stažą ir kvalifikacines kategorijas
	
Procentai

	
2.
	
Pareigybės dalis, tenkanti vienam pedagoginiam darbuotojui
	
Procentai

	
3.
	
Pedagoginių darbuotojų, dalyvavusių tarptautinėse mainų programose, dalis
	
Procentai

	
4.
	
Vienai sąlyginei mokytojo, dirbančio pagal bendrojo ugdymo programas, pareigybei tenkantis mokinių skaičius 
	
Skaičius

	
5.
	
Mokinių, besimokančių jungtinėse ir / ar mažesnėse nei 8 mokiniai klasėse, dalis
	
Procentai

	
6.
	
Vienam mokiniui tenkantis mokymosi ir bendras patalpų plotas
	
Kvadratiniai metrai (m2)

	
7.
	
Vienam mokiniui tenkančios ugdymo plano lėšos
	
Eurai

	
8.
	
Mokinių pasiskirstymas pagal užsienio kalbų mokymąsi
	
Procentai

	
9.
	
WI-FI prieigos taškų skaičius, tenkantis 100 mokinių
	
Skaičius

	
10.
	
Neformaliojo vaikų švietimo veiklose, organizuojamose mokykloje ir kitų švietimo teikėjų, dalyvaujančių mokinių dalis
	
Procentai

	
11.
	
Mokinių pasiskirstymas pagal neformaliojo švietimo kryptis
	
Procentai

	
12.
	
Klasių komplektų pasiskirstymas pagal dydį (maža, vidutinė, didelė) vykdant bendrojo ugdymo programas
	
Skaičius

	
13.
	
Švietimo pagalbos specialistų, tenkančių 100 mokinių, skaičius
	
Skaičius

	
14.
	
Mokinių, tęsiančių ugdymąsi pagal mokyklos vykdomą aukštesnę programą (ar jos dalį), dalis
	
Procentai

	
15.
	
Mokinių, padariusių pažangą per vienus mokslo metus mokantis lietuvių kalbos, dalis
	
Procentai

	
16.
	
Mokinių pasiekimai pagal aukščiausią vykdomą bendrojo ugdymo programą
	
Procentai



Pastaba. Būtinųjų mokyklų, vykdančių bendrojo ugdymo programas, švietimo stebėsenos rodiklių duomenų šaltinis – Švietimo valdymo informacinė sistema.
______________________

